Diari Oficial de la Generalitat Valenciana


Sumari del DOGV 9104, del 10-06-2021 (2021/6462)

ACORD de 28 de maig de 2021, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció de concurrència competitiva S8139 (Beques realització pràctiques professionals en la Direcció General d'Esports) del capítol 4 del programa 457.10, Foment de l'activitat esportiva, adscrit a la Conselleria d'Educació, Cultura i Esport (VL 09.003/21-016).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6462


Data del document
:   28-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 28 de maig de 2021, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció de concurrència competitiva S8139 (Beques realització pràctiques professionals en la Direcció General d'Esports) del capítol 4 del programa 457.10, Foment de l'activitat esportiva, adscrit a la Conselleria d'Educació, Cultura i Esport (VL 09.003/21-016). [2021/6462]  
  
En el pressupost vigent figura la línia de subvenció de concurrència competitiva S8139 (Beques realització pràctiques professionals en la Direcció General d'Esports) en el capítol 4 del programa 457.10 «Foment de l'activitat esportiva».  
A càrrec d'aquesta línia, la Direcció General d'Esports, per Resolució de 8 d'abril de 2021, ha convocat 4 beques per a realitzar pràctiques formatives en els exercicis 2021 i 2022 que està previst que s'inicien a partir de l'1 de desembre de 2021 i, d'altra banda, ha previst prorrogar per al període que va des de l'1 de setembre de 2021 fins al 31 d'agost de 2022, les sis beques que es van concedir per Resolució de 31 d'agost de 2020. Atés el cost d'aquestes, i l'estimació per a 2022, incloent-hi el possible increment de 0,9 % sobre l'import mensual de les beques, així com la repercussió en el cost de la seguretat social, aquesta resulta superior al límit vigent per a comprometre la despesa a càrrec d'aquesta anualitat.  
Per tot això, la Conselleria d'Educació, Cultura i Esport proposa una ampliació del límit quantitatiu per a assumir els compromisos de despesa plurianual en l'anualitat 2022, a càrrec de la línia esmentada.  
A aquest efecte, d'acord amb l'article 40.4 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 28 de maig de 2021,  
  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa, per a l'exercici 2022, a càrrec de la línia de subvenció de concurrència competitiva S8139 (Beques realització pràctiques professionals en la Direcció General d'Esports) del capítol 4 del programa 457.10, «Foment de l'activitat esportiva», d'acord amb el detall següent:  
  
Anualitat Límit actual Límit modificat  
5849 005.903,75 456.071,78  
  
  
Alacant, 28 de maig de 2021  
  
La consellera secretària,  
MÓNICA OLTRA JARQUE